**ПРОЕКТ**

|  |
| --- |
| **Формуляр за частична предварителна оценка на въздействието****Приложете към формуляра допълнителни информация/документи** |
| **Институция:** Министерство на транспорта, информационните технологии и съобщенията | **Нормативен акт:** Закон за изменение и задължение на Закона за железопътния транспорт (обн., ДВ, бр. 97 от 28.11.2000 г., в сила от 1.01.2002 г., посл. изм. бр. 58 от 26.07.2016 г.) |
| **За включване в законодателна/****оперативна програма на Министерския съвет за периода:** Декември 2016 г. | **Дата:** 24.11.2016 г. |
| **Контакт за въпроси:……………** | **Телефон:………….** |
| 1. **Дефиниране на проблема:**

Констатирани несъответствия и започната наказателната процедура от Европейската комисия поради несъответствия на национално законодателство с правото на Европейския съюз.* 1. *Кратко опишете проблема и причините за неговото възникване. Посочете аргументите, които обосновават нормативната промяна.*

Съгласно Директива 2004/49/ЕО на Европейския парламент и на Съвета от 29 април 2004 година относно безопасността на железопътния транспорт в Общността (Директива 2004/49), националните органи по безопасността в железопътния транспорт имат задължения да упражняват надзор върху безопасността на железопътния транспорт и непрекъснато да контролират, подкрепят и при необходимост да налагат и развиват регулаторната рамка за безопасност, а разследващите органи са създадени за разследване на тежки произшествия с цел тяхното предотвратяването. Съгласно разпоредбите на Закона за железопътния транспорт, на Изпълнителна агенция „Железопътна администрация“ като Национален орган по безопасност, е възложено разследване на произшествия и инциденти, което е в противоречие с посочената по-горе директива. В тази връзка е получено мотивирано становище и официално уведомително писмо по процедура за нарушение № 2013/2076 по описа на Европейската комисия във връзка с неправилното транспониране и прилагане на европейско право.* 1. *Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*

- Разследване на произшествия и/или инциденти:а) Съгласно член 19, параграф 1 от Директива 2004/49/ЕО след тежки произшествия в железопътната система трябва да се извършва разследване от разследващ орган. Целта на това разследване е евентуално подобрение на безопасността в железопътния транспорт и предотвратяването в бъдеще на произшествия. За да може да извършва това, разследващият орган трябва да отговаря на изисквания за независимост, предоставени заедно с права за достъп, да му е предоставен правен статут, който да осигурява необходимите правомощия за издаване на препоръки за безопасност, когато е уместно. Специализираното звено за разследване на произшествия и инциденти в Министерството на транспорта, информационните технологии и съобщенията разследва тежки железопътни произшествия и произшествия и/или инциденти, които биха могли, при различни обстоятелства, да имат същите последици както тежките произшествия. Изпълнителна агенция „Железопътна администрация", която е българският национален орган по безопасността, е предоставено правото да разследва произшествия и инциденти, които не се разследват от разследващия орган.В двата случая, разследванията се извършват от разследващи комисии, които издават препоръки за подобряване на безопасността и предотвратяване на подобни произшествия и инциденти в бъдеще. Тази уредба означава, че съгласно българското законодателство, разследването на произшествия и инциденти с една и съща цел се извършва или от разследващия орган, или от националния орган по безопасността. Това е в противоречие с член 19 от Директива 2004/49/ЕО, съгласно който за разследването на произшествия, с цел предотвратяване на произшествия и подобряване на безопасността на железопътния транспорт, правомощия трябва да има разследващите органи, а не органа по безопасността. б) Съгласно приложение Ш, параграф 2, буква з) от Директива 2004/49/ЕО, на системите за управление на безопасността на железопътните предприятия и управителите на инфраструктури трябва да включват процедури за разследване на произшествия, инциденти, ситуации, близки до инциденти, и другите опасни събития, в които е заложено докладване, разследване, анализиране и вземане на мерки с оглед повишаване нивото на безопасността. Съгласно сега действащото законодателство неправилно отговорностите по разследване, възложени на железопътните предприятия или управителите на инфраструктура, са поети от Националния орган по безопасност - Изпълнителна агенция „Железопътна администрация“.* 1. *Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*

Предложените изменения въвеждат нов принцип за разпределяне на отговорностите за разследване на възникнали нежелани събития в железопътния транспорт. Не са изготвяни последващи оценки на въздействието. |
| **2. Цели:***(Посочете целите, които си поставя нормативната промяна по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка? )*Проектът на закон предвижда прецизиране на разпоредби от закона, отстраняване на констатираните несъответствия от Европейската комисия, прекратяване на наказателната процедура и привеждане на законодателството ни в съответствие с правото на Европейския съюз. |
| **3. Идентифициране на заинтересованите страни:***(Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)**Преки заинтересовани страни:*1. Министерство на транспорта, информационните технологии и съобщенията;
2. Изпълнителна агенция „Железопътна администрация:
3. Управител на железопътна инфраструктура – Държавно предприятие „Железопътна инфраструктура“;
4. Железопътни предприятия;

*Косвени заинтересовани страни: -* няма |
| **4. Варианти на действие:***(Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие“.)*Закона за изменение и задължение на Закона за железопътния транспорт не съдържа разпоредби, свързани с въвеждане на нови регулаторни режими по отношение на стопанските субекти. Вариантите са следните:**Вариант за действие 1 „Без намеса“.**При този вариант ще се стигне до:* Неправилно функциониране на системата за разследване на възникнали нежелани събития в железопътния транспорт;
* Прилагане по неправилен начин на разпоредби на европейското право;
* Продължаване на наказателната процедура срещу Р. България от страна на Европейската комисия.
* Налагане на санкции за неизпълнение от ЕС

**Вариант за действие 2** „Приемане на Закона за изменение и допълнение на Закона за железопътния транспорт“:* Правилно разпределение на ролите и отговорностите за безопасността между различните заинтересовани страни от железопътния сектор и гарантиране, че те не се припокриват или не си противоречат една с друга;
* Прекратяване на наказателната процедура и привеждане на законодателството ни в съответствие с правото на Европейския съюз;
* Предотвратяване на наказателни санкции.
 |
| **5. Негативни въздействия:***(Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.)***Вариант за действие 1 „Без намеса“.****Икономически негативни въздействия:** Във връзка с влязла в сила осъдителна присъда по започнатата наказателна процедура (по Нарушение № 2013/2076 по описа на Европейската комисия) ще се направят разходи на публични финанси за изплащане на наказателни глоби.**Социални негативни въздействия:** не може да има.**Екологични негативни въздействия:** не може да има.**Вариант за действие 2 „Приемане на закона за изменение и допълнение на Закон за железопътния транспорт“.****Икономически негативни въздействия**: Закона няма да доведе до икономически негативни въздействия.**Социални негативни въздействия:** Приемането на Закона за изменение и допълнение не може да има негативно социално въздействие.**Екологични негативни въздействия:** не може да има. |
| 1. **Положителни въздействия:**

(*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.)***Вариант за действие 1 „Без намеса“:** При този вариант не са идентифицирани положителни въздействия.**Вариант за действие 2 „Приемане на закона за изменение и допълнение на Закон за железопътния транспорт“.****Икономически положителни въздействия:** * Предотвратяване на наказателни глоби.

**Социални положителни въздействия:** правилно разпределяне на ролите и отговорностите на управителя на железопътната инфраструктура и железопътните предприятия.**Екологични положителни въздействия:** проектът няма отношение към екологията. |
| **7. Потенциални рискове:**(*Посочете възможните рискове от приемането на нормативната промяна, включително възникване на съдебни спорове.)*Не са идентифицирани възможни конкретни рискове от приемането на Закона, включително възникване на съдебни спорове. |
| **8.1. Административната тежест за физическите и юридическите лица:**☐ Ще се повиши☐ Ще се намали ☒ Няма ефект**8.2. Създават ли се нови регулаторни режими? Засягат ли се съществуващи режими и услуги?**Няма да се създадат нови регулаторни режими. |
| **9. Създават ли се нови регистри?***Ако отговорът е „да“. Посочете колко и кои са те…*Не се създават нови регистри. |
| **10. Как въздейства акта върху микро, малки и средни предприятия (МСП):**☐ Актът засяга пряко МСП ☐ Актът не засяга МСП☒ Няма ефект |
| **11. Проектът на нормативен акт изисква ли цялостна оценка на въздействието:**☐ Да ☒ Не |
| **12. Обществени консултации:***(Обобщете най-важните въпроси за консултации в случай на извършване на цялостна ОВ или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.)*Проектът на Закон за изменение и задължение на Закона за железопътния транспорт е публикуван за обществена консултация на Портала за обществени консултации (http://www.strategy.bg/PublicConsultations) съгласно чл. 26 от ЗНА. Съгласно изразената официална позиция, българската страна се е ангажирала проектът на Закон за изменение и допълнение на Закона за железопътния транспорт да бъде одобрен от Министерския съвет и приет от Народното събрание до средата на месец октомври 2016 г. Предвид изтичането на посочения срок, е необходимо спешно приемане на предложените промени. В тази връзка и на основание чл. 26, ал. 4 от Закона за нормативните актове срокът за публикуване на Портала за обществени консултации и на интернет страницата на Министерството на транспорта, информационните технологии и съобщенията, заедно с мотивите, съответно доклада и предварителната оценка на въздействието, в който заинтересованите лица могат да изразят становищата си, е определен на 14 дни. Срокът на обществената консултация е от …...11.2016 г. до …..12.2016 г. |
| **13. Приемането на нормативния акт произтича ли от правото на ЕС.**☒ Да ☐ Не*(Моля, посочете изискванията на правото на ЕС, включително информацията по т. 8.1 и 8.2, дали е извършена оценка на въздействието на ниво ЕС и я приложете (или връзка към източник).)*Директива 2004/49/ЕО на Европейския парламент и на Съвета от 29 април 2004 година относно безопасността на железопътния транспорт в Общността и за изменение на Директива 95/18/ЕО на Съвета относно лицензирането на железопътните предприятия и Директива 2001/14/ЕО относно разпределяне на капацитета на железопътната инфраструктура и събиране на такси за ползване на железопътната инфраструктура и за сертифициране за безопасност |
| **14. Име, длъжност, дата и подпис на директор на дирекцията, отговорна за изработването на проекта на нормативен акт:**Име и длъжност: Даниел Неделков, *Главен директор на Главна дирекция „Железопътна инспекция“ в Изпълнителна агенция „Железопътна администрация“*Дата: 24.11.2016 г.Подпис: |